11. ฐานะการเงินและผลการดำเนินงาน

สรุปนโยบายการบัญชีที่สำคัญ ของบริษัทฯ โดยสรุปมีดังต่อไปนี้ :-

การรับรู้รายได้และค่าใช้จ่าย

บริษัทรับรู้รายได้และค่าใช้จ่ายตามเกณฑ์คงค้าง

รายได้จากการขายหนังสือพิมพ์และสิ่งตีพิมพ์ รับรู้รายได้เมื่อได้ส่งมอบให้ผู้ซื้อแล้ว

รายได้จากการให้บริการโฆษณา รับรู้รายได้เมื่อให้บริการเสร็จสิ้น

เงินสดและรายการเทียบเท่าเงินสด

เงินสดและรายการเทียบเท่าเงินสดที่แสดงในงบกระแสเงินสด ได้แก่ เงินสดในมือ
เงินฝากธนาคารทุกประเภท และเงินฝากประจำที่มีวันครบกำหนดไม่เกิน 3 เดือน
ยกเว้นเงินฝากธนาคารที่ติดภาระค้ำประกัน

ค่าเผื่อหนี้สงสัยจะสูญ

บริษัทฯ มีนโยบายการตั้งค่าเผื่อหนี้สงสัยจะสูญสำหรับลูกหนี้ที่เกินกำหนดชำระ ดังนี้

  ------------------------------------- -- ------------------------------
  ระยะเวลา                                 อัตราการตั้งค่าเผื่อหนี้สงสัยจะสูญ

  เกินกำหนดชำระ 90 วัน แต่ไม่เกิน 180 วัน        20%

  เกินกำหนดชำระ 181 วัน แต่ไม่เกิน 270 วัน       40%

  เกินกำหนดชำระ 270 วันขึ้นไป                  100%
  ------------------------------------- -- ------------------------------

สำหรับลูกหนี้การค้าบาร์เตอร์และลูกหนี้อื่นๆ ที่ไม่เข้าเงื่อนไขข้างต้น
จะพิจารณาตั้งค่าเผื่อหนี้สงสัยจะสูญเท่าจำนวนหนี้ที่คาดว่าจะเก็บเงินจากลูกหนี้ไม่ได้
โดยประมาณจากประสบการณ์ในการเก็บหนี้ในอดีตและพิจารณาถึงฐานะการเงินของลูกหนี้ในปัจจุบัน

สินค้าคงเหลือ

  สินค้าคงเหลือแสดงในราคาทุนตามวิธีเข้าก่อน - ออกก่อน
  หรือมูลค่าสุทธิที่คาดว่าจะได้รับแล้วแต่ราคาใดจะต่ำกว่า
  มูลค่าสุทธิที่จะได้รับเป็นการประมาณราคาที่จะขายได้จากการดำเนินธุรกิจปกติหักด้วยค่าใช้จ่ายที่จำเป็นในการขาย

เงินลงทุนชั่วคราว

เงินลงทุนชั่วคราวที่เป็นตราสารหนี้อายุไม่เกิน 1 ปี
จะถือจนครบกำหนดชำระแสดงในราคาทุนตัดจำหน่าย
จำนวนที่ตัดจำหน่ายรับรู้เป็นรายได้หรือค่าใช้จ่ายในงบกำไรขาดทุน

เงินลงทุนในหลักทรัพย์เพื่อค้าแสดงด้วยมูลค่ายุติธรรม ผลต่างระหว่างราคาตามบัญชี
กับมูลค่ายุติธรรมแสดงเป็นรายการกำไรหรือขาดทุนสุทธิในงบกำไรขาดทุนโดยทันที

เงินลงทุนระยะยาว

เงินลงทุนในบริษัทร่วมแสดงตามวิธีส่วนได้เสียในงบการเงินที่แสดงเงินลงทุนตามวิธีส่วนได้เสีย
และแสดงตามวิธีราคาทุนในงบการเงินเฉพาะของบริษัท

เงินลงทุนระยะยาวอื่นที่ไม่อยู่ในความต้องการของตลาด
แสดงไว้ในราคาทุนสุทธิจากค่าเผื่อการด้อยค่า

เงินลงทุนในตราสารหนี้ระยะยาว บริษัทฯ ตั้งใจถือจนครบกำหนดชำระแสดงในราคาทุนตัดจำหน่าย
ผลต่างระหว่างราคาทุนที่ซื้อมากับมูลค่าไถ่ถอนของตราสารหนี้จะถูกตัดจ่ายโดยวิธีอัตราดอกเบี้ยที่แท้จริงตลอดอายุของตราสารหนี้ที่เหลือ

  อาคารภายใต้สัญญาเช่าและอุปกรณ์และค่าเสื่อมราคา

  อาคารภายใต้สัญญาเช่าและอุปกรณ์แสดงตามมูลค่าราคาทุนหักค่าเสื่อมราคาสะสมและค่าเผื่อการด้อยค่าของสินทรัพย์(ถ้ามี)

  บริษัทได้ประมาณอายุการให้ประโยชน์ของสินทรัพย์ ดังนี้

+--------------------------------------------------+-------------------+
|                                                  | อายุการใ           |
|                                                  | ห้ประโยชน์ (จำนวนปี) |
+--------------------------------------------------+-------------------+
| อาคารภายใต้สัญญาเช่า                                | 20 - 30           |
+--------------------------------------------------+-------------------+
| เครื่องจักรและอุปกรณ์                                 | 5 - 30            |
+--------------------------------------------------+-------------------+
| เครื่องตกแต่ง เครื่องใช้ไฟฟ้า                           | 5                 |
+--------------------------------------------------+-------------------+
| เครื่องใช้และอุปกรณ์สำนักงาน                           | 5 - 10            |
+--------------------------------------------------+-------------------+
| ยานพาหนะ                                         | 5 - 10            |
+--------------------------------------------------+-------------------+

  ค่าเสื่อมราคา

  ค่าเสื่อมราคาคำนวณโดยวิธีเส้นตรงตามเกณฑ์อายุการให้ประโยชน์โดยประมาณ

  ค่าเสื่อมราคารวมอยู่ในการคำนวณผลการดำเนินงาน

  การซ่อมแซมและบำรุงรักษาจะรับรู้ในงบกำไรขาดทุนเบ็ดเสร็จระหว่างงวดบัญชีที่เกิดรายการขึ้น
  ต้นทุนของรายการปรุงปรับให้ดีขึ้นที่สำคัญจะบันทึกรวมไว้ในราคาตามบัญชีของสินทรัพย์หากมีความเป็นไปได้ค่อนข้างแน่ว่าการปรับปรุงนั้นจะทำให้บริษัทได้ประโยชน์กลับคืนมามากกว่าการใช้ประโยชน์โดยไม่มีการปรับปรุงสินทรัพย์ที่ได้มา
  การปรับปรุงหลักจะตัดค่าเสื่อมราคาตลอดอายุการใช้ประโยชน์ที่เหลืออยู่ของสินทรัพย์ที่เกี่ยวข้อง

  สินทรัพย์ไม่มีตัวตน และค่าตัดจำหน่าย

  สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม
  (ถ้ามี) ของสินทรัพย์นั้น

  บริษัทตัดจำหน่ายสินทรัพย์ไม่มีตัวตนที่มีอายุการให้ประโยชน์จำกัดอย่างมีระบบตลอดอายุการให้ประโยชน์เชิงเศรษฐกิจของสินทรัพย์
  และจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นเกิดการด้อยค่า บริษัทฯ
  จะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปีเป็นอย่างน้อย
  ค่าตัดจำหน่ายรับรู้เป็นค่าใช้จ่ายในงบกำไรขาดทุนเบ็ดเสร็จ

  สินทรัพย์ไม่มีตัวตนที่มีอายุการให้ประโยชน์จำกัดมีดังนี้

  ---------------------------------------- ------- -----------------------
                                                   อายุการให้ประโยชน์
                                                   (จำนวนปี)

  ค่าพัฒนาเวปไซต์                                     3
  ---------------------------------------- ------- -----------------------

  การด้อยค่าของสินทรัพย์

  ทุกวันที่ในงบแสดงฐานะการเงิน
  บริษัทจะทำการประเมินการด้อยค่าของอาคารภายใต้สัญญาเช่าและอุปกรณ์ของบริษัท
  หากมีข้อบ่งชี้ว่าสินทรัพย์ดังกล่าวอาจด้อยค่า
  บริษัทรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
  ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
  ในการประเมินมูลค่าจากการใช้สินทรัพย์
  บริษัทประมาณการกระแสเงินสดในอนาคตที่กิจการคาดว่าจะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
  ในการประเมินมูลค่ายุติธรรมหักต้นทุนในการขาย
  บริษัทใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
  ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย
  โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

  บริษัทจะรับรู้รายการขาดทุนจากการด้อยค่าในงบกำไรขาดทุนเบ็ดเสร็จ

  สัญญาเช่าระยะยาว

  สัญญาเช่าทางการเงิน

  สัญญาเช่าสินทรัพย์ที่ความเสี่ยงและผลตอบแทนทั้งหมดหรือเกือบทั้งหมดที่ผู้เป็นเจ้าของพึงได้รับจากสินทรัพย์ได้โอนไปให้แก่ผู้เช่าไม่ว่าในที่สุดการโอนกรรมสิทธิ์จะเกิดขึ้นหรือไม่
  จัดเป็นสัญญาเช่าทางการเงิน และกลุ่มบริษัทฯ รับรู้สัญญาเช่าทาง
  การเงินเป็นสินทรัพย์และหนี้สินในงบแสดงฐานะการเงินด้วยจำนวนเงินเท่ากับมูลค่ายุติธรรมของสินทรัพย์ที่เช่า
  หรือมูลค่าปัจจุบันของ มูลค่าขั้นต่ำที่ต้องจ่ายตามสัญญาเช่าแล้วแต่มูลค่าใดจะต่ำกว่า
  ค่าใช้จ่ายดอกเบี้ยจะถูกบันทึกในงบกำไรขาดทุนเบ็ดเสร็จตลอดอายุของสัญญาเช่าและการคิดค่าเสื่อมราคาของสินทรัพย์ที่เช่าจะตัดตามอายุการใช้งานของสินทรัพย์

  สัญญาเช่าดำเนินงาน

  สัญญาเช่าสินทรัพย์ที่ความเสี่ยงและผลตอบแทนทั้งหมด
  หรือเกือบทั้งหมดที่ผู้เป็นเจ้าของพึงได้รับจากสินทรัพย์ไม่ได้ โอนไปให้แก่ผู้เช่า
  จัดเป็นสัญญาเช่าดำเนินงาน
  และบริษัทรับรู้จำนวนเงินที่จ่ายตามสัญญาเช่าดำเนินงานเป็นค่าใช้จ่ายในงบกำไรขาดทุนเบ็ดเสร็จตามวิธีเส้นตรงตลอดอายุสัญญาเช่า

  ผลประโยชน์ของพนักงาน

  ผลประโยชน์ระยะสั้น

  บริษัทรับรู้เงินเดือน ค่าจ้าง โบนัส
  และเงินสมทบกองทุนประกันสังคมเป็นค่าใช้จ่ายตามเกณฑ์คงค้าง

  ผลประโยชน์หลังออกจากงาน – โครงการผลประโยชน์ที่กำหนดไว้

  หนี้สินผลประโยชน์พนักงานส่วนที่เป็นเงินชดเชยตามกฎหมายแรงงานบันทึกเป็นค่าใช้จ่ายตลอดอายุการทำงานของพนักงาน
  โดยการประมาณจำนวนเงินผลประโยชน์ในอนาคตที่พนักงานจะได้รับจากการทำงานให้กับบริษัทตลอดระยะเวลาทำงานถึงปีที่เกษียณอายุงานในอนาคตตามหลักคณิตศาสตร์ประกันภัย
  โดยผลประโยชน์ดังกล่าวได้ถูกคิดลดเป็นมูลค่าปัจจุบัน
  อัตราคิดลดใช้อัตราผลตอบแทนของพันธบัตรรัฐบาลเป็นอัตราอ้างอิงเริ่มต้น
  การประมาณการหนี้สินดังกล่าวคำนวณตามหลักคณิตศาสตร์ประกันภัยโดยใช้วิธีคิดลดแต่ละหน่วยที่ประมาณการไว้
  (Projected Unit Credit Method)

  เมื่อผลประโยชน์พนักงานมีการเปลี่ยนแปลง
  ส่วนของผลประโยชน์ที่เพิ่มขึ้นซึ่งเกี่ยวข้องกับการทำงานให้กับบริษัทในอดีตของพนักงานจะถูกบันทึกในงบกำไรขาดทุนเบ็ดเสร็จตามวิธีเส้นตรงตามอายุงานคงเหลือโดยเฉลี่ยจนกระทั่งผลประโยชน์ได้มีการจ่ายจริง

  เมื่อข้อสมมติที่ใช้ในการประมาณการตามหลักคณิตศาสตร์ประกันภัยมีการเปลี่ยนแปลง
  บริษัทรับรู้ผลกำไร(ขาดทุน)จากการประมาณการตามหลักคณิตศาสตร์ประกันภัยที่เกิดขึ้นในกำไรหรือขาดทุนทั้งจำนวน

  รายการธุรกิจกับบุคคลหรือกิจการที่เกี่ยวข้องกัน

  บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัท
  หรือถูกควบคุมโดยบริษัทไม่ว่าจะเป็นโดยทางตรงหรือทางอ้อม
  หรืออยู่ภายใต้การควบคุมเดียวกันกับบริษัท

  นอกจากนี้บุคคลหรือกิจการที่เกี่ยวข้องกันยังหมายรวมถึงบุคคลซึ่งมีอิทธิพลอย่างเป็นสาระสำคัญกับบริษัท
  ผู้บริหารสำคัญ กรรมการหรือพนักงานของบริษัท
  ที่มีอำนาจในการวางแผนและควบคุมการดำเนินงานของบริษัท

  ประมาณการหนี้สิน

  บริษัทจะบันทึกประมาณการหนี้สินไว้ในบัญชีเมื่อภาระผูกพันซึ่งเป็นผลมาจากเหตุการณ์ในอดีตได้เกิดขึ้นแล้ว
  และมีความเป็นไปได้ค่อนข้างแน่นอนว่าบริษัทจะเสียทรัพยากรเชิงเศรษฐกิจไปเพื่อปลดเปลื้องภาระผูกพันนั้น
  และบริษัทสามารถประมาณมูลค่าภาระผูกพันนั้นได้อย่างน่าเชื่อถือ

  กำไรต่อหุ้นขั้นพื้นฐาน

  กำไรต่อหุ้นขั้นพื้นฐานคำนวณโดยการหารกำไรสุทธิสำหรับปีด้วยจำนวนหุ้นสามัญถัวเฉลี่ยถ่วงน้ำหนักที่ออกจำหน่ายและเรียกชำระแล้วในระหว่างปี

  ภาษีเงินได้

  ภาษีเงินได้ปัจจุบันได้แก่ภาษีที่คาดว่าจะจ่ายชำระโดยคำนวณจากกำไรประจำปีที่ต้องเสียภาษี
  โดยใช้อัตราภาษีที่ประกาศใช้ ณ วันที่ในงบแสดงฐานะการเงิน
  ซึ่งเกี่ยวกับรอบบัญชีที่คำนวณภาษีเงินได้ ตลอดจนการปรับปรุงทางภาษีที่เกี่ยวกับรายการในปีก่อนๆ

  การใช้ดุลยพินิจและประมาณการทางบัญชีที่สำคัญ

  ในการจัดทำงบการเงินตามมาตรฐานการบัญชีที่รับรองทั่วไป
  ฝ่ายบริหารจำเป็นต้องใช้ดุลยพินิจและการประมาณการในเรื่องที่มีความไม่แน่นอนเสมอ
  การใช้ดุลยพินิจและการประมาณการดังกล่าวนี้ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบงบการเงินผลที่เกิดขึ้นจริงอาจแตกต่างไปจากจำนวนที่ประมาณการไว้
  การใช้ดุลยพินิจและการประมาณการที่สำคัญมีดังนี้

  ค่าเผื่อหนี้สงสัยจะสูญของลูกหนี้

  ในการประมาณค่าเผื่อหนี้สงสัยจะสูญของลูกหนี้
  ฝ่ายบริหารจำเป็นต้องใช้ดุลยพินิจในการประมาณการผลขาดทุนที่คาดว่าจะเกิดขึ้นจากลูกหนี้แต่ละราย
  โดยคำนึงถึงประสบการณ์การเก็บเงินในอดีต ฐานะการเงินในปัจจุบันของลูกหนี้
  อายุของหนี้ที่คงค้างและสภาวะเศรษฐกิจที่เป็นอยู่ในขณะนั้น เป็นต้น

  อาคารภายใต้สัญญาเช่าและอุปกรณ์และค่าเสื่อมราคา

  ในการคำนวณค่าเสื่อมราคาของอาคารภายใต้สัญญาเช่าและอุปกรณ์
  ฝ่ายบริหารจำเป็นต้องทำการประมาณอายุการใช้งานและมูลค่าซากเมื่อเลิกใช้งานของอาคารและอุปกรณ์
  และต้องทบทวนอายุการใช้งานและมูลค่าซากใหม่หากมีการเปลี่ยนแปลงเช่นนั้นเกิดขึ้น

  นอกจากนี้
  ฝ่ายบริหารจำเป็นต้องสอบทานการด้อยค่าของอาคารภายใต้สัญญาเช่าและอุปกรณ์ในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น
  ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

  สัญญาเช่า

  ในการพิจารณาประเภทของสัญญาเช่าว่าเป็นสัญญาเช่าดำเนินงานหรือสัญญาเช่าทางการเงิน
  ฝ่ายบริหารได้ใช้ดุลยพินิจในการประเมินเงื่อนไขและรายละเอียดของสัญญาเพื่อพิจารณาว่าบริษัทได้โอนหรือรับโอนความเสี่ยงและผลประโยชน์ในสินทรัพย์ที่เช่าดังกล่าวแล้วหรือไม่

ตารางสรุปงบการเงิน (หน่วย : พันบาท)

  -------------------- --------------------------- --------- -------- --------- -------- --------- --------
  งบดุล                                                                                             

  ณ วันที่ 31 ธันวาคม                                                                                  

  งบการเงิน                                                                                         

                                                   2555               2554               2553      

                                                   บาท       %        บาท       %        บาท       %

  สินทรัพย์                                                                                            

  สินทรัพย์หมุนเวียน                                                                                     

                       เงินสดและเงินฝากธนาคาร        1,990     0.48     1,943     1.32     2,306     1.57

                       เงินลงทุนชั่วคราว               322,325   78.51    46,207    31.36    42,164    28.68

                       ลูกหนี้การค้า-สุทธิ               11,109    2.71     11,697    7.94     12,543    8.53

                       สินค้าคงเหลือ                  1,771     0.43     1,060     0.72     2,408     1.64

                       เงินให้กู้ยืมระยะสั้นแก่บริษัทอื่น      3,250     0.79     3,250     2.21     4,250     2.89

                       รวมสินทรัพย์หมุนเวียน            340,445   82.92    64,157    43.54    63,671    43.30

  เงินลงทุนเผื่อขาย                                    9,900     2.41     -                            -

  เงินลงทุนระยะยาวอื่น                                 24,000    5.85     46,222    50,668   34.38     46,222

  อาคาร ที่ดิน                                        35,657    8.69     36,763    32,171   21.83     36,763
  ภายใต้สัญญาเช่า                                                                                     
  และอุปกรณ์-สุทธิ                                                                                     

  สินทรัพย์ไม่มีตัวตน - สุทธิ                              185       0.05                                  

  สินทรัพย์อื่น                                         364       0.09     378       364      0.25      378

                       รวมสินทรัพย์                   410,551   100.00   147,360   100.00   147,034   100.00

  หนี้สินและส่วนของผู้ถือหุ้น                                                                               

  หนี้สินหมุนเวียน                                                                                      

                       เจ้าหนี้การค้า                  7,110     1.73     5,364     3.64     5,511     3.75

  หนี้สินไม่หมุนเวียน                                                                                    

                       ภาระผูกพันผลประโยชน์พนักงาน     3,287     0.80     3,74      2.09               

                       รวมหนี้สิน                     10,397    2.53     8,438     5.73     5,511     3.75

  ส่วนของผู้ถือหุ้น                                                                                      

                       ทุนเรือนหุ้น                                                                    

                       ทุนที่ออกและเรียกชำระแล้ว        370,000   90.12    120,000   81.43    120,000   81.61

                       ส่วนเกินมูลค่าหุ้น                5,043     1.23     5,043     3.42     5,043     3.43

                       กำไรสะสม                                                                    

                       จัดสรรแล้ว                                                                    

                       สำรองตามกฎหมาย              12,000    2.92     12,000    8.14     12,000    8.16

                       ยังไม่ได้จัดสรร                 12,461    3.04     1,829     1.24     3,980     2.71

                       องค์ประกอบอื่นของส่วนของผู้ถือหุ้น   650       0.16     50        0.03     500       0.34

                       รวมส่วนของผู้ถือหุ้น              400,154   94.27    138,922   94.27    141,523   96.25

                       รวมหนี้สินและส่วนของผู้ถือหุ้น       410,551   100.00   147,360   100.00   147,034   100.00
  -------------------- --------------------------- --------- -------- --------- -------- --------- --------

(หน่วย : พันบาท)

  -------------------- --------------------------------------- -------- -------- -------- -------- -------- -------- -- ------
  งบกำไรขาดทุน                                                                                                           

  งบการเงินรวม                                                                                                           

                                                               2555              2554              2553                 

                                                               บาท      %        บาท      %        บาท      %           

  รายได้                                                                                                                 

                       รายได้หนังสือพิมพ์                           5,706    10.99    6,518    16.82    7,255    17.43       

                       รายได้โฆษณา                              24,900   47.95    24,400   62.97    25,156   60.45       

                       รายได้ค่าจ้างพิมพ์                           4,559    8.78                       837      2.01        

                       รายได้ค่าบริการทางเว๊บไซด์                   943      1.82                                            

                       รายได้อื่น ๆ                               15,820   30.47    7,831    20.21    8,365    20.10       

                       รวมรายได้                                51,928   100.00   38,749   100.00   41,613   100.00      

  ค่าใช้จ่าย                                                                                                               

                       ต้นทุนขาย                                 20,275   39.04    20,168   48.47    20,552   49.39       

                       ค่าใช้จ่ายในการขายและบริหาร                 17,198   33.12    17,207   41.35    20,519   49.31       

                       ภาษีเงินได้                                3,272    6.30     455      1.09     530      1.27        

                       รวมค่าใช้จ่าย                              40,745   78.46    37,830   90.91    41,601   99.97       

  กำไร(ขาดทุน)สุทธิ                                               11,783   21.54    919      2.21     12       0.03        

                       กำไร(ขาดทุน)ที่ยังไม่เกิดขึ้นจากหลักทรัพย์เผื่อขาย   600      1.16     (450)    (1.16)                        

  กำไร(ขาดทุน)เบ็ดเสร็จ                                           11,783   22.69    469      1.21                          

  กำไร(ขาดทุน)ต่อหุ้น                                              0.09              0.04              0.00                 
  -------------------- --------------------------------------- -------- -------- -------- -------- -------- -------- -- ------

[TABLE]

อัตราส่วนทางการเงิน

  ------------------------------- --------- --------- --------- ----------
                                            2555      2554      2553

                                                                 

  อัตราส่วนสภาพคล่อง                 เท่า       47.88     11.96     11.55

  อัตราส่วนสภาพคล่องหมุนเร็ว           เท่า       47.18     11.16     10.35

  อัตราส่วนสภาพคล่องกระแสเงินสด       เท่า       0.96      0.10      0.26

  อัตราส่วนหมุนเวียนลูกหนี้การค้า         เท่า       3.17      2.64      2.65

                                                                

  ระยะเวลาเก็บหนี้                   เดือน      3.79      4.54      4.53

  ระยะเวลาผลิตและขายสินค้า           เดือน      1.05      0.63      1.41

                                                                

  อัตรากำไรขั้นต้น (%)                %         42.34%    34.77%    38.19%

  อัตราผลตอบแทนผู้ถือหุ้น (%)           %         2.79%     0.66%     0.01%

                                                                

  อัตราการหมุนของสินทรัพย์             เท่า       0.13      0.26      0.28

                                                                

  อัตราส่วนหนี้สินต่อส่วนของผู้ถือหุ้น        เท่า       0.03      0.06      0.04
  ------------------------------- --------- --------- --------- ----------

 คำอธิบายและการวิเคราะห์ของฝ่ายจัดการ

ผลการดำเนินงาน

ผลการดำเนินงานสำหรับปี 2555 บริษัทฯ มีรายได้จากการดำเนินงาน 51.92 ล้านบาท
มีค่าใช้จ่ายในการดำเนินงาน 40.74 ล้านบาท ทำให้บริษัทมีผลกำไรสุทธิ 11.18 ล้านบาท
เพิ่มขึ้นจากปี 2554 ซึ่งมีผลกำไรสุทธิ 0.92 ล้านบาท ปี 2555 มีสินทรัพย์รวม 410.55 ล้านบาท
เพิ่มขึ้นจากปี 2554 ที่มี 147.36 ล้านบาท ในขณะเดียวกันหนี้สินของบริษัทฯ มีจำนวน 10.39
ล้านบาท เพิ่มขึ้นจากปี 2554 ซึ่งมีจำนวน 8.43 ล้านบาท เนื่องมาจากการใช้มาตรฐานบัญชี ฉบับที่
19 เรื่องผลประโยชน์พนักงาน และภาษีเงินได้นิติบุคคล

อัตรากำไรขั้นต้นของบริษัทฯ เพิ่มขึ้นจากปี 2554 เป็น 43.84% เป็นผลมาจากยอดขายที่เพิ่มขึ้น
จากการให้บริการโฆษณาบนสื่อเว็บไซด์ และการให้บริการรับจ้างพิมพ์
และในด้านต้นทุนที่ยังคงประสิทธิภาพในการใช้วัตถุดิบอย่างระมัดระวัง

การบริหารสินทรัพย์

ระยะเวลาเก็บหนี้ หรืออัตราหมุนเวียนของลูกหนี้ สำหรับปี 2555 อยู่ที่ 3.79 เดือน
ซึ่งปรับตัวดีขึ้นเมื่อเทียบกับปี 2554 ซึ่งมีระยะเวลาเก็บหนี้ 4.54 เดือน โดยจากปี 2554
ซึ่งได้รับผลกระทบทั้งทางด้านเศรษฐกิจ การเมือง และจากน้ำท่วม ทำให้ในปี 2555 บริษัทฯ
ต้องเพิ่มประสิทธิภาพ และให้ความสำคัญกับการติดตามทวงถาม และเก็บหนี้ลูกค้าเป็นอย่างมาก
ซึ่งก็ยังมีลูกค้าบางกลุ่มที่ได้รับผลกระทบจากปี 2554 อย่างมาก และยังอยู่ในขั้นฟื้นตัว
แต่ก็ยังเป็นลูกค้าที่ดีต่อบริษัท มีการผ่อนผัน และยังมีความสัมพันธ์ที่ดีเนื่องจากลูกค้าส่วนใหญ่
มีการติดต่อกันมายาวนาน

สำหรับระยะเวลาผลิตและขายสินค้า เพิ่มขึ้นจาก 0.63 เดือน ในปี 2554 เป็น 1.05 เดือน ในปี
2555 ซึ่งในปี 2555 การบริหารสินค้าคงเหลือของบริษัทเป็นไปตามที่วางแผนไว้
ทำให้มีจำนวนวัตถุดิบเพียงพอต่อการผลิต และเพื่อประโยชน์ในการบริหารราคาวัตถุดิบ
ป้องกันความผันผวนของต้นทุนกระดาษหนังสือพิมพ์ และสภาวะภัยจากน้ำ บริษัทฯ
จึงต้องวางแผนควบคุมสินค้าคงเหลืออย่างรอบคอบ

  สภาพคล่องทางการเงิน

ในปี 2555 อัตราส่วนสภาพคล่อง อยู่ที่ 47.88 เท่า เมื่อเทียบกับปี 2554 อยู่ที่ 11.96 เท่า
และอัตราส่วนสภาพคล่องหมุนเร็วอยู่ที่ 47.18 เท่า ในปี 2555 และ 11.16 เท่า ในปี 2554
ซึ่งเพิ่มขึ้นเนื่องมาจาก เงินเพิ่มทุน ที่บริษัทมีมติเพิ่มทุนและเรียกชำระแล้วบางส่วน ในปี 2555
เพื่อรองรับการลงทุนในธุรกิจใหม่ในอนาคต ในขณะที่อัตราส่วนหนี้สินต่อส่วนของผู้ถือหุ้น อยู่ที่ 0.03
เท่า ลดลงจากปี 2554 อยู่ที่ 0.06 เท่า ซึ่งเนื่องมาจากส่วนของผู้ถือหุ้นที่เพิ่มขึ้นจากการเพิ่มทุน
และกำไรจากการดำเนินงานที่เพิ่มขึ้น และมีอัตราส่วนสภาพคล่องกระแสเงินสดอยู่ที่ 0.96 เท่า
เพิ่มขึ้นจากปี 2554 เนื่องมาจากการเพิ่มทุนเป็นหลัก

  แหล่งที่มาของเงินทุน

ในปี 2555 บริษัทฯ มีมติให้เพิ่มทุนจดทะเบียน จากเดิม 120 ล้านบาท เป็น 920 ล้านบาท
และเรียกชำระแล้ว ทั้งสิ้น 370 ล้านบาท เนื่องจากมีการเปลี่ยนโครงสร้างของบริษัท
เพื่อรองรับการขยายธุรกิจและการลงทุนโครงการในอนาคต

ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

ปี 2556 จะเป็นปีแห่งการเปลี่ยนแปลงของบริษัท โดยการปรับโครงสร้างของ TH
ให้เป็นบริษัทที่ประกอบธุรกิจโดยการถือหุ้นเพื่อการลงทุนเชิงกลยุทธ์
โดยวางแผนที่จะขยายธุรกิจไปยังธุรกิจใหม่ๆ ที่ไม่ใช่ธุรกิจสื่อสิ่งพิมพ์เพียงอย่างเดียว และเมื่อต้นปี
2556 บริษัทได้จดทะเบียนจัดตั้งบริษัทย่อยเพื่อดำเนินธุรกิจหนังสือพิมพ์ แยกเป็นหน่วยธุรกิจต่างหาก
เพื่อให้ง่ายต่อการรองรับการขยายตัวไปยังธุรกิจใหม่ที่จะเกิดขึ้นในอนาคต
เนื่องจากบริษัทเล็งเห็นว่า ปัจจุบันตลาดสื่อสิ่งพิมพ์โดยภาพรวมมีส่วนแบ่งในตลาดลดลงเรื่อย ๆ
เมื่อเทียบรายได้ของตลาดการประชาสัมพันธ์ทั้งหมด
เนื่องจากผู้บริโภคมีทางเลือกมากขึ้นอันเกิดจากวิวัฒนาการของสื่อออนไลน์ และเทคโนโลยีสมัยใหม่
อย่างไรก็ตาม TH ก็ยังเชื่อมั่นว่าธุรกิจสิ่งพิมพ์ภาษาจีนจะสามารถพัฒนาต่อยอดไปยังธุรกิจใหม่ๆ
ที่มีศักยภาพได้ในอนาคต เนื่องจาก TH มีจุดแข็งในการเข้าถึงกลุ่มผู้บริโภคที่ใช่ภาษาจีนเป็นหลัก
บริษัทจึงมีการพัฒนาการทางด้านสื่อออนไลน์
เพื่อตอบสนองความต้องการของผู้บริโภคสื่อสิ่งพิมพ์ภาษาจีนรุ่นใหม่

ปัจจุบันบริษัทมีนโยบายในการมองหาธุรกิจใหม่ที่ไม่ได้จำกัดเฉพาะธุรกิจสื่อสิ่งพิมพ์เท่านั้น
ซึงในขณะนี้กำลังอยู่ในระหว่างการเจรจาและวิเคราะห์ผลตอบแทนจากการลงทุนที่เหมาะสม
และมีเป้าหมายจะเริ่มธุรกิจใหม่ให้ได้ภายในปี 2556
จึงเป็นเหตุผลหลักให้บริษัทมีมติเพิ่มทุนเพื่อให้สามารถรองรับธุรกิจใหม่ที่กำลังจะเกิดขึ้นในอนาคต
โดยมีเป้าหมายเพื่อให้บริษัทได้รับผลตอบแทนจากการลงทุนเป็นที่น่าพอใจต่อผู้ถือหุ้น
ซึ่งในขณะนี้อยู่ในระหว่างการพิจารณาเลือกธุรกิจที่เหมาะสม ซึ่งบริษัทต้องใช้ความระมัดระวัง
และความรอบคอบในการตัดสินใจ เพื่อให้เกิดประโยชน์สูงสุดต่อบริษัท และผู้ถือหุ้น

ปัจจัยสำคัญที่อาจกระทบต่อผลการดำเนินงานในอนาคต ได้แก่ ภาวะเศรษฐกิจ
ซึ่งปัจจุบันถึงแม้ประเทศไทยจะมีแนวโน้มการขยายตัวในภาคธุรกิจต่าง ๆ อย่างต่อเนื่อง
โดยมีปัจจัยเสริมจากนโยบายการพัฒนาและการลงทุนของภาครัฐบาล
แต่ไม่สามารถปฎิเสธได้ว่าภาวะเศรษฐกิจโลกที่กำลังผันผวนอย่างหนักอันเนื่องมาจากผลกระทบจากระบบเศรษฐกิจที่กำลังมีปัญหาทั้งในยุโรป
และสหรัฐอเมริกา ส่งผลกระทบต่อการไหลเวียนของเงินทุนในตลาดโลก
ซึ่งปัจจุบันสะท้อนให้เห็นจากค่าเงินบาทที่แข็งค่าขึ้นอย่างต่อเนื่อง
ซึ่งอาจเป็นปัจจัยหนึ่งในการตัดสินใจเกี่ยวกับการลงทุนที่ต้องใช้เทคโนโลยี
และการระดมทุนจากต่างประเทศ
และอาจส่งผลกระทบต่อเนื่องถึงอัตราผลตอบแทนของการลงทุนที่น่าสนใจในอนาคตได้

 ค่าตอบแทนของผู้สอบบัญชี

ในปี 2555 ผู้สอบบัญชีของบริษัทฯ ที่ได้รับความเห็นชอบจากคณะกรรมการกำกับหลักทรัพย์ คือ
นายเสถียร วงศ์สนันท์ ผู้สอบบัญชีรับอนุญาตทะเบียนเลขที่ 3495 แห่งบริษัท เอเอ็นเอส ออดิท
จำกัด และได้ให้ความเห็นในรายงานการตรวจสอบดังนี้ “ให้ความเห็นโดยมีเงื่อนไข” โดยบริษัทฯ
จ่ายค่าตอบแทนในการตรวจสอบบัญชี เป็นจำนวนเงินรวม 450,000 บาท